CELEX: 52021DP0402
Language: sl
Date: 2021-10-05 00:00:00
Title: Sklep Evropskega parlamenta z dne 5. oktobra 2021 o predlogu za imenovanje predsednika Evropskega organa za vrednostne papirje in trge (ESMA) (N9-0058/2021 – C9-0369/2021 – 2021/0902(NLE))

24.3.2022   
            
            
               SL
            
            
               Uradni list Evropske unije
            
            
               C 132/222
            
         
      P9_TA(2021)0402
      Imenovanje predsednika Evropskega organa za vrednostne papirje in trge (ESMA)
      Sklep Evropskega parlamenta z dne 5. oktobra 2021 o predlogu za imenovanje predsednika Evropskega organa za vrednostne papirje in trge (ESMA) (N9-0058/2021 – C9-0369/2021 – 2021/0902(NLE))
      (Odobritev)
      (2022/C 132/24)
      
         Evropski parlament,
      
                  —
               
               
                  ob upoštevanju ožjega seznama kvalificiranih kandidatov za položaj predsednika Evropskega organa za vrednostne papirje in trge, ki ga je 26. novembra 2020 pripravil njegov odbor nadzornikov,
               
            
                  —
               
               
                  ob upoštevanju pisma Sveta z dne 29. septembra 2021, v katerem predlaga Vereno Ross za predsednico Evropskega organa za vrednostne papirje in trge (C9-0369/2021),
               
            
                  —
               
               
                  ob upoštevanju člena 48(2) Uredbe Evropskega parlamenta in Sveta (EU) št. 1095/2010 z dne 24. novembra 2010 o ustanovitvi Evropskega nadzornega organa (Evropski organ za vrednostne papirje in trge) in o spremembi Sklepa št. 716/2009/ES ter razveljavitvi Sklepa Komisije 2009/77/ES (1),
               
            
                  —
               
               
                  ob upoštevanju svoje resolucije z dne 14. marca 2019 o uravnoteženi zastopanosti spolov pri imenovanjih na področju ekonomskih in monetarnih zadev EU (2),
               
            
                  —
               
               
                  ob upoštevanju svoje resolucije z dne 16. januarja 2020 o institucijah in organih ekonomske in monetarne Unije: preprečevanje nasprotij interesov po koncu zaposlitve v javnem sektorju (3),
               
            
                  —
               
               
                  ob upoštevanju člena 131 Poslovnika,
               
            
                  —
               
               
                  ob upoštevanju poročila Odbora za ekonomske in monetarne zadeve (A9-0272/2021),
               
            
                  A.
               
               
                  ker je mandat predsednika Evropskega organa za vrednostne papirje in trge potekel 31. marca 2021;
               
            
                  B.
               
               
                  ker je Svet 29. septembra 2021 predlagal imenovanje Verene Ross za predsednico Evropskega organa za vrednostne papirje in trge za petletni mandat, v skladu s členom 48(2) in (3) Uredbe (EU) št. 1095/2010;
               
            
                  C.
               
               
                  ker je Odbor za ekonomske in monetarne zadeve 30. septembra 2021 poslušal predstavitev Verene Ross, na kateri je podala uvodno izjavo, nato pa odgovarjala na vprašanja članov odbora;
               
            
               
                  1.
               
               
                  odobri imenovanje Verene Ross za predsednico Evropskega organa za vrednostne papirje in trge;
               
            
               
                  2.
               
               
                  naroči svojemu predsedniku, naj ta sklep posreduje Svetu, Komisiji, Evropskemu organu za vrednostne papirje in trge in vladam držav članic.
               
            
         (1)  UL L 331, 15.12.2010, str. 84.
      
         (2)  UL C 23, 21.1.2021, str. 105.
      
         (3)  Sprejeta besedila, P9_TA(2020)0017.